Die skoolleiers is saam met die personeel van die skool verantwoordelik vir algemene skooldissipline. Hulle moet leerders wat oortree na die personeel bring, waarna lynfunksies gevolg sal word. Alle leerders moet enige redelike voorskrif van 'n skoolleier gehoorsaam en moet die skoolleiers ondersteun en samewerking verleen in die behoorlike uitvoering van hul pligte.
Luché van den Berg
Missie vir 2021 – Konsekwente, doelgerigte, beplanning is in kort my persoonlike doel as leier en om deur my leierskap die "ek" uit my missie te haal en te vervang met "ons missie", "ons doelwitte".
Ons moet aan die einde van die jaar kan terugkyk en ons koppe triomfantlik kan hooghou omdat ons saam besluit het dat sukses en voorspoed nie net 'n keuse was nie, maar die direkte resultaat van gesamentlike prestasie en beplanning, deur die najaag van al ons doelwitte gedurende die jaar.
Akademie, sport, kultuur en op alle sosiale terreine is waar ons speelvlak van prestasie sal wees hierdie jaar. Goud is 'n edel-metaal, en goud moet deur 'n smeltkroes gaan om gesuiwer te word. Ons sal GOUDKOP se uitdagings en struikelblokke deur die smeltkroes met die nodige durf en entoesiasme te oorbrug.
Almal se lojale en pligsgetroue deelname word die soliede fondasie waarop ons die missie sal bou gedurende 2021 en verseker dat ons Goudkop se suiwer beginsels, suiwer soos GOUD sal hou.
Dit is 'n groot voorreg en met trots om deel te wees van 'n ongelooflike skool soos Laerskool Goudkop! 2021 is 'n nuwe begin en bring nuwe geleenthede, maar ons het wel geleer in die afgelope tyd dat dinge anders kan gebeur as wat ons beplan. Dit het ons egter ook geleer dat geleenthede kosbaar is en dat ons elke geleentheid moet aangryp!
Binne elkeen van ons is talente wat wag om uit te kom, om in 2021 jou talentster te laat skyn, moet jy jou geleenthede en omstandighede gebruik.
My wens vir elke leerder is, om hierdie jaar in jouself te glo, jou kanse aan te gryp en suksesvol te wees!
My visie vir 2021 is dat ons hierdie jaar fantastiese herinneringe by Goudkop Laerskool sal maak terwyl ons, ons talente uitleef!